1) Βρίσκω με το νου:

α) Το 5 % των 500 € $\frac{5}{100}$ \* 500 = $\frac{5\*500}{100}$ = 25

β) Το 25 % του κιλού

γ) Το 10 % των 60 λουλουδιών

δ) Το 25 % του τόνου

ε) Το 10% των 20 μαθητών

στ) Το 20 % του αιώνα

2) Συμπληρώνω τον παρακάτω πίνακα:

|  |  |  |  |  |  |  |
| --- | --- | --- | --- | --- | --- | --- |
| αριθμοί | 10 % | 20 % | 25 % | 50 % | 75 % | 100 % |
| 500 |  |  |  |  |  |  |
| 200 |  |  |  |  |  |  |
| 1.000 |  |  |  |  |  |  |
| 1.200 |  |  |  |  |  |  |

3) Μια βιοτεχνία πούλησε ένα ελαττωματικό φόρεμα αξίας 135 € με έκπτωση 8 %. Πόση ήταν η έκπτωση; Πόσο ήταν η τελική αξία του φορέματος;

4) Στις δημοτικές εκλογές στο χωριό της Ανδρομάχης, ο κύριος Υποσχεσόπουλος πήρε τα $\frac{3}{10}$ των ψήφων, η κυρία Βουλευτίνα πήρε το $\frac{1}{20}$ των ψήφων, ο κύριος Ψηφοθήρας τα $\frac{2}{5}$ των ψήφων και η κυρία Πολιτικάκη το $\frac{1}{4}$ των ψήφων. Μπορείς να βοηθήσεις την Ανδρομάχη να βρει τα ποσοστά στα εκατό (%) των ψήφων, που πήρε ο κάθε υποψήφιος και να ανακοινώσει στη γιαγιά της τον νικητή των εκλογών;

5) Από τους 400 μαθητές ενός σχολείου το 55% είναι κορίτσια. Το 15 % των κοριτσιών και το 20 % των αγοριών φοράνε γυαλιά μυωπίας. Πόσα από τα παιδιά που φοιτούν στο σχολείο αυτό φοράνε γυαλιά μυωπίας;

6) Να συμπληρώσεις τον παρακάτω πίνακα στον οποίο καταγράφονται τα αποτελέσματα μιας έρευνας που έγινε στους κατοίκους μιας πόλης σχετικά με το αν είναι ευχαριστημένοι από την καθαριότητα που εξασφαλίζει ο δήμος.

|  |  |  |
| --- | --- | --- |
| Απαντήσεις | Ποσοστό  |  |
| ΝΑΙ | 45 % |  |
| ΟΧΙ | 30 % |  |
| Δεν απαντώ | 25 % |  |
| Σύνολο | 100 % | 2.500 |

7) Λύνω τα παρακάτω προβλήματα (με πολλαπλασιασμό – α, με αναλογία – β, με απλή μέθοδο των τριών- γ )

α) Ο πατέρας της Μυρτώς μάζεψε από τα ελαιόδεντρα 3.450 κιλά ελιές, που του έδωσαν 20 % λάδι. Πόσα κιλά λάδι έβγαλε;

β) Ο καυστήρας μιας πολυκατοικίας έκαψε 5.000 λίτρα πετρέλαιο. Αν όμως είχε συντηρηθεί σωστά, θα έκαιγε 25 % λιγότερο πετρέλαιο. Πόσα λίτρα πετρέλαιο θα έκαιγε λιγότερο;

γ) Η Στ΄ τάξη ενός σχολείου έχει 25 μαθητές. Από αυτούς, το 40 % είναι αγόρια και τα υπόλοιπα κορίτσια. Πόσα είναι τα αγόρια και πόσα τα κορίτσια;

8) Ο Νίκος αγόρασε έναν ηλεκτρονικό υπολογιστή αξίας 1.702 €. Πλήρωσε για ΦΠΑ 24 %. Πόσο πλήρωσε για ΦΠΑ;

9) Ο πατέρας της Μαρίας πλήρωσε πέρυσι για ασφάλιστρα του αυτοκινήτου του 542 €. Φέτος τα ασφάλιστρα αυξήθηκαν κατά 12 %. Πόση ήταν η αύξηση;

10) Σε ένα σχολείο τα κορίτσια είναι 90 και τα αγόρια 70. Το 25% των παιδιών έχουν γαλανά μάτια. Αν τα κορίτσια με γαλανά μάτια είναι τριπλάσιο από τα αγόρια με γαλανά μάτια, πόσο % όλων των παιδιών είναι τα αγόρια με γαλανά μάτια;

11) Στις δημοτικές εκλογές οι δύο υποψήφιοι πήραν: 1.932 ψήφους ο υποψήφιος Α και 1.518 ο υποψήφιος Β. Τι ποσοστό % πήρε ο καθένας;